Nr

Referitor dosar nr. 7469/10.04.2017

**DECIZIA ETAPEI DE ÎNCADRARE**

**DRAFT**

Ca urmare a solicitării de emitere a acordului de mediu adresate de  **SC AGRI QUALITY DAVID SRL** cu sediul înlocalitatea Radovanu, str. Principală, nr. 50, județul Călărași, înregistrată la **Agenţia pentru Protecţia Mediului Sibiu** cu nr. **469/10.04.2017**  **şi a** **completărilor nr. 11285/09.06.2017,** în baza Hotărârii Guvernului nr. 445/2009 privind evaluarea impactului anumitor proiecte publice și private asupra mediului si a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare,

 **Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 14.06.2017, că proiectul **„ Construirea unei pensiuni agroturistice”,** propus a se realiza în **comuna Bruiu, satul Bruiu, intravilan, CF 100336 Bruiu, nr. top 100336, județul Sibiu, nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se încadrează în prevederile Hotărârii Guvernului nr. 445/2009, anexa nr. 2, pct. 12, lit. c;

**1. Caracteristicile proiectului**

**a) mărimea proiectului** Proiectul propune construirea unei pensiuni agroturistice pe un teren în suprafață de 23912 mp având regimul de înălțime P+1E, împrejmuire, amenajarea circulațiilor auto/pietonale, spațiilor de parcare și spațiilor verzi din interiorul parcelei precum și realizarea rețelelor exterioare și branșamentelor. Suprafața construită este de 372,31 mp; se va amenaja în interiorul parcelei un număr de 9 locuri de parcare;

*Alimentarea cu apă*: alimentarea cu apă se va realiza din puț forat.

*Evacuarea apelor uzate*: apele uzate menajere vor fi colectate printr-o rețea internă și evacuate între –o stație de epurare; având capacitatea de 7000 l și la un rezervor / bazin vidanjabil de 50 mc, calculat să acumuleze apa menajeră consumată până la 15 zile (vidanjarea se face de 2 ori pe luna).

**e) emisiile poluante, inclusiv zgomotul și alte surse de disconfort**

- în etapa de construcţie: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ.

- sol, subsol: se vor amenaja spaţii corespunzătoare pentru stocarea temporară a tuturor categoriilor de deşeuri rezultate pe perioada de realizare a proiectului.

**f) riscul de accident, ţinându-se seama în special de substanţele si de tehnologiile utilizate** – se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – teren situat în intravilanul localității Bruiu; situația existentă – categoria de folosință pășune, pădure, drum; destinații admise conform PUZ și RLU nr. 266/2012, aprobat cu HCL Bruiu nr. 57/2012 – zonă turistică și de agrement;

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

e**) ariile clasificate sau zonele protejate prin legislaţia în vigoare:** ROSPA0099 Podișul Hârtibaciului;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

**d) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**e) durata, frecvența și reversibilitatea impactului:** impact redus pe perioada de realizare şi funcţionare.

**II. Motivele care au stat la baza luării deciziei etapei de încadrare în procedura de evaluare adecvată** sunt următoarele:

* proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, fiind situat în ROSPA0099Podișul Hârtibaciului.
* lucrările proiectate a fi construite și apoi exploatate, nu afectează speciile pentru care a fost declarat ROSPA0099 Podișul Hârtibaciului datorită suprafeței mici ocupate de pensiune, raportată la suprafața sitului de interes comunitar și a mobilității speciilor protejate.
* lucrările proiectate a fi construite și apoi exploatate, nu modifică suprafața SPA ”Podișul Hârtibaciului”
* deşi caracterul modificărilor datorate lucrărilor de construcţie este ireversibil, integritatea ariilor naturale protejate este asigurată. Complexul de specii de păsări şi habitatele acestora de hrănire și cuibărit nu vor fi afectate;
* realizarea investiţiilor prevăzute prin proiect nu va avea impact semnificativ direct asupra speciilor de păsări de interes conservativ;
* impactul identificat este nesemnificativ şi nu conduce la modificarea statutului de conservare al speciilor/habitatelor de interes conservativ.
* în urma parcurgerii listei de control pentru etapa de încadrare din cadrul procedurii de evaluare adecvată, a rezultat că proiectul propus nu va avea impact semnificativ asupra integrităţii ariei naturale protejate de interes comunitar;
* pentru proiectul propus s a obținut Avizul Administrației Târnava Mare –Hârtibaciu Societatea Progresul Silvic – Sibiu nr. .

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010 și a Ordinului 19/2010.;
* respectarea prevederilor Avizului de Gospodărire a Apelor xxxxxxxxxxx
* Respectarea prevederilor Avizului nr. xxxxxxxxxx, emis de Administraţia Târnava Mare – Hârtibaciu Societatea Progresul Silvic Sibiu.
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* constructorul va deţine Fişe de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* deşeurile menajere şi cele inerte rezultate în urma lucrărilor de construire, vor fi depozitate în locuri special amenajate, de unde vor fi predate la agenţi autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant.
* Se interzice tăierea arborilor seculari de pe suprafața pășunii.
* pentru a evita introducerea de specii invazive pe suprafeţele din vecinătatea amplasamentului, se interzice înierbarea spaţiilor verzi aferente proiectului cu specii vegetale de provenienţă alohtonă.
* antreprenorul va delimita zona de lucru pentru a preveni/minimiza distrugerea suprafeţelor vegetale;

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 5(cinci) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

 **DIRECTOR EXECUTIV, ŞEF SERVICIU AVIZE,**

 **ACORDURI, AUTORIZAŢII,**

 **Ionel Stelian NAICU Ruxandra HAŞEGAN**

 **ÎNTOCMIT,**

 **Ing. Mihaela CERCIU**